Arturo Pérez-Reverte

Arturo Pérez-Reverte es un romancero e jornalista espaniol, (1951)

 Biographia 
Ille nasceva le 25 de novembre de 1951 in Cartagena (Espania). Reporter de guerra durante 21 annos (1973-1994), in prime loco in le jornal “Pueblo” (Populo), ubi ille remaneva 12 annos, e in secundo loco in Televisión Espaniol. Postea ille era reporter del Servicios Informative de Televisión Espaniol durante altere nove annos; como ille explicava in “Territorial Comanche”, ille lassava le organismo mentionate previamente, repugnate. Essente correspondente de guerra, ille coperiva conflictos armate in Cypro, Libano, Eritrea, Le Insulas Malvinas, El Salvador, Nicaragua, Chad, Libia, Sudan, Mozambique, Angola, Bosnia, Croatia, inter alteres. Un experientia que le marcava era le guerra de Eritrea, in le qual ille era perdite plure menses, supervivente con grande difficultates gratias a su amicos del guerrillero.

Ille initiava su carriera de romancero in 1986. In 1994 ille lassava su profession de reporter e ille se dedicava exclusivemente al litteratura. De 1991 ille es chronista in le supplemento “Le Septimanal”. Ille ha publicate dece-septe romances e plure collectiones de articulos. Su romances “Le tabula de Flandes”, “Le maestro de scherma” e “Le Club Dumas” ha essite adaptate al cinema con successo, iste ultime per Roman Polanski. Ille era facite membro del Regal Academia Espaniol, como academic del lingua le 12 de junio de 2003, pro respicer le sede T, vacue del decesso del philologo Manuel Alvar in 2001. In 2006 nos potera spectar le film “Alatriste” per Agustín Díaz Yanes, basate in su serie de romances de “Le Capitano Alatriste”.

 Litteratura 
Pérez-Reverte comenciava scribente successos de venditas al maniera de "Le nomine del rosa" per Umberto Eco, como “Le Tabula de Flandes” e ille jocava con le romance historic e le thriller in obras como “Le maestro de scherma” o “Le Club Dumas”, ma su acerbe experientia como reporter de guerra e amante del action se reflecteva pauco a pauco in su obra de “Territorial Comanche” e se exprimeva a transverso de themas como le fatiga del heroe, le aventura, le amicitate, le viages como periculo, le morte como ultime defia e le cultura e le memoria como unic salvation que permitte comprender le realitate, tolerar le dolor, saper qui se es e que es le mundo. Pro Perez-Reverte le violentia es un símbolo existential del absurde que nos obliga a definir nos moralmente in tote nostre ambiguitate e adoptar un postura in le mundo necessarimente pesimista. Su vision del existentia es obscur, como Pio Baroja o Joseph Conrad, con les quales su litteratura ha multe punctos de contacto. Pérez-Reverte detesta le humanismo christian e ille crede que le philosophia pagan ha un vision plus exacte e cruel del mundo.

 Obras de litteratura 
 Le hussar (1986)
 Le maestro de scherma (1988)
 Le tabula de Flandes (1990])
 Le club Dumas (1993)
 Le umbra del aquila (1993)
 Territorial comanche (1994)
 Cachito (un affaire de honor) (1995)
 Obra breve (1995) (historias e articulos)
 Le pelle del tambur (1995)
 Patent de corso (1998) (compilation de articulos)
 Le carta spheric (2000)
 Con animo de offender (2001) (compilation de articulos)
 Le regina del sud (2002)
 Capo Trafalgar  (2004)
 Vos non me prendera vive (2005) (compilation de articulos)
 Le pictor de battalias (2006)

Collection Le aventuras del capitano Alatriste 
 Le capitano Alatriste (1996). 
 Dismacultatura de sanguine (1997). 
 Le sol de Breda (1998). 
 Le auro del rege (2000).
 Le cavallero del jalne (2003).

Categoria:Jornalistas